লাইন ১ (ভালেন্সিয়া মেট্রো)
ভালেন্সিয়া মেট্রোর লাইন ১ হল স্পেনের ভ্যালেন্সিয়ার রেল পরিষেবার একটি লাইন। লাইনটি ১৯৮৮ সালে চালু হয়, যার ৪০টি স্টেশন রয়েছে। লাইনটির ট্র্যাকের দৈর্ঘ্য ৭২.১৪৫ কিলোমিটার (৪৪.৮২৯ মা)। এটি লাইন ২ এর চেয়ে প্রায় দুইগুণ বেশি দীর্ঘ এবং ভালেন্সিয়া মেট্রোর সর্ববৃহৎ লাইন। লাইন ১ দিয়ে দিনের বেলায় ট্রেন চলাচল করে। ট্রেনগুলো বেটেরা ও ক্যাসেলো স্টেশনের মধ্যে সবচেয়ে গুরুত্বপূর্ণ স্টেশনগুলোতে থামে, বিশেষত মেট্রোপলিটন এলাকায়। মেট্রোপলিটন এলাকার বাইরের বেশির ভাগ স্টপেজে, যাত্রীদের অবশ্যই থামার জন্য অনুরোধ করতে হয়। ২০০৬ সালের ৩ জুলাই, জেসুস এবং প্লাসা ডি'এসপানিয়া স্টেশনের মধ্যে এই লাইনে একটি দুর্ঘটনা ঘটেছিল। এই ঘটনায় ৪৩জন নিহত হয়।